អគ្គលេខាធិការបក្សកុម្មុយនីស្តកម្ពុជា

អគ្គលេខាធិការនៃគណៈកម្មាធិការបជ្ឈិមបក្សកុម្មុយនីស្តកម្ពុជា ឬហៅឱ្យខ្លីថា លេខាបក្សកុម្មុយនីស្តកម្ពុជា គឺជាតំណែងខ្ពស់បំផុតនៃបក្សកុម្មុយនីស្តកម្ពុជា។ អគ្គលេខាធិការបក្សត្រូវបានបោះឆ្នោតជ្រើសតាំងនៅក្នុងកិច្ចប្រជុំពេញអង្គនៃគណៈកម្មាធិការបជ្ឈិមបក្ស ហើយនឹងត្រូវតាងជាប្រធានលេខាធិការដ្ឋាននិងការិយាល័យនយោបាយ។ តំណែងនេះត្រូវបានលុបចោលនៅពេលដែលបក្សកុម្មុយនីស្តកម្ពុជាត្រូវបានរំលាយនៅឆ្នាំ១៩៨១ គឺពីរឆ្នាំបន្ទាប់ពីកងកម្លាំងវៀតណាមបានវាយចូលប្រទេសកម្ពុជារួចដកហូតអំណាចពីខ្មែរក្រហម។

បញ្ជី
តាមប្រវត្តិសាស្រ្ត អគ្គលេខាធិការបក្សកុម្មុយនីស្តកម្ពុជា (ប.ក.ក) សរុបមាន ២ រូបគឺ៖
រូបភាពឈ្មោះរយៈពេលកាន់តំណែងសម្គាល់  ទូ សាមុត ២១ កញ្ញា ១៩៥១ – ២០ កក្កដា ១៩៦២ អ្នកកាន់តំណែងដំបូង។ ត្រូវបានបាត់ខ្លួនក្នុងខែកក្កដា ឆ្នាំ១៩៦២ មនុស្សមួយចំនួនបានសន្មតថាលោកត្រូវបានគេចាប់យកទៅសម្លាប់។  សាឡុត ស (ប៉ុល ពត) ២២ កុម្ភៈ ១៩៦៣ – ៦ ធ្នូ ១៩៨១ ត្រូវបានបោះឆ្នោតជ្រើសតាំងជាអគ្គលេខាធិការបក្សថ្មីក្នុងខែកុម្ភៈ ឆ្នាំ១៩៦៣ ហើយបានរក្សាតំណែងនេះរហូតដល់បក្សត្រូវរំលាយនៅឆ្នាំ១៩៨១។ ក្រោមការដឹកនាំរបស់លោក ចលនាកុម្មុយនីស្តខ្មែរក្រហមបានផ្តួលរំលំរបបសាធារណរដ្ឋខ្មែររបស់លោកសេនាប្រមុខលន់ នល់នៅថ្ងៃទី១៧ ខែមេសា ឆ្នាំ១៩៧៥ រួចហើយបង្កើតចេញជារបបកម្ពុជាប្រជាធិបតេយ្យ ដែលជារបបផ្តាច់ការបែបសង្គមនិយមកសិកម្ម។

មើលផងដែរ
 សង្គមនិយមកសិកម្ម
 សម្ព័ន្ធយុវកុក
 គណបក្សកម្ពុជាប្រជាធិបតេយ្យ

ឯកសារយោង

ចំណាត់ថ្នាក់ក្រុម:កម្ពុជាប្រជាធិបតេយ្យ
ចំណាត់ថ្នាក់ក្រុម:ខ្មែរក្រហម